Donald Trump este mai sărac decât la începutul mandatului. Ce avere are acum fostul preşedinte SUA.
Averea lui Donald Trump a scăzut cu 700 de milioane de la începutul mandatului. Potrivit Business Insider, Trump a scăzut 77 de locuri în topul Forbes. 75% din veniturile lui Trump provin din imobiliare comerciale, zice Bloomberg.
După patru ani de mandat, Donald Trump este mai sărac cu 700 de milioane de dolari. Așa că are, acum, o avere de 2,3 miliarde, potrivit Business Insider.Și nu sunt semne că își va reface averea. Business-urile lui au fost afectate atât de pandemie, cât și de scandalurile din ultima vreme.Donald Trump a intrat în afaceri cu imobiliare, la fel că tatăl său Fred Trump. Dar a îndrăznit să încerce ceva mai mult. Nu s-a mulțumit să rămână în Queens. Așa că a țintit către Manhattan, unde a renovat la numai 27 de ani Commodore Hotel. Apoi Trump și-a extins afacerile în mai multe țări, dar și în mai multe orașe din SUA.Prima investiție în Atlantic City făcută de The Trump Organisation a fost Trump Plaza, în 1984. Au urmat, apoi, Trump Marina și cazinoul Trump Taj Mahal. Când a deschis casino-ul, Trump a zis că este “a opta minune a lumii". Dar cu siguranță, nu printr-o minune a ajuns la faliment, ci printr-un pas greșit.Taj Mahal-ul l-a costat pe Trump 700 de milioane de dolari. Asta însemnă că trebuia să producă pe an 94 de milioane de dolari doar pentru a achita datoriile și un milion pe zi pentru a fi și profitabil, conform The Guardian. Eșecul afacerilor lui Trump din Atlantic City a falimentat zeci de antreprenori locali din afaceri. Iar Trump Plaza Hotel and Casino a fost demolat chiar luna trecută.